**/ārkārtas/NOVADA DOMES SĒDES PROTOKOLS**

*Kokneses novada Kokneses pagastā*

2017.gada 20.septembrī Nr.11

Sēde ir sasaukta plkst.16.oo

Sēde tiek atklāta plkst.16.05

Kokneses novada domes priekšsēdētājs D.Vingris pamatojoties uz likuma „Par pašvaldībām” 28.pantu 2017.gada 20.septembrī plkst. 16.oo Kokneses novada domē, Melioratoru iela Nr.1, Koknesē, Kokneses pagastā, ir sasaucis Kokneses novada domes ārkārtas sēdi un izsludinājis šādu sēdes darba kārtību:

1.Par ārkārtējās situācijas izsludināšanu Kokneses novadā

SĒDI VADA domes priekšsēdētājs Dainis VINGRIS

PROTOKOLĒ- domes sekretāre Dzintra KRIŠĀNE

SĒDĀ PIEDALĀS:

Domes deputāti: Ilgonis Grunšteins , Aigars Kalniņš, Dāvis Kalniņš, Pēteris Keišs, Jānis Krūmiņš, Henriks Ločmelis, Ivars Māliņš, Edgars Mikāls, Māris Reinbergs, Gita Rūtiņa, Valdis Silovs, Ziedonis Vilde

Uzaicinātās personas:

Ilmārs Klaužs- domes izpilddirektors

Ligita Kronentāle – domes juriste

SĒDĒ NEPIEDALĀS domes deputāti: Jānis Miezītis- sanāksmē, Rihards Krauklis- darbā

 Domes priekšsēdētājs atklāj ārkārtas domes sēdi un lūdz ar balsojumu apstiprināt sēdes darba kārtību.

Atklāti balsojot, PAR-13 (Ilgonis Grunšteins , Aigars Kalniņš, Dāvis Kalniņš, Pēteris Keišs, Jānis Krūmiņš, Henriks Ločmelis, Ivars Māliņš, Edgars Mikāls, Māris Reinbergs, Gita Rūtiņa, Valdis Silovs, Dainis Vingris, Ziedonis Vilde ),PRET-nav , ATTURAS-nav, Kokneses novada dome nolemj apstiprināt ārkārtas domes sēdes darba kārtību:

SĒDES DARBA KĀRTĪBA:

1.Par ārkārtējas situācijas izsludināšanu Kokneses novadā

 **1.**

**Par ārkārtējas situācijas izsludināšanu Kokneses novadā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( G.Rūtiņa, J.Krūmiņš, I.Grunšteins)

ZIŅO: Dainis Vingris

 Kokneses novada dome ir iepazinusies ar Kokneses novada lauksaimnieku iesniegumu “Par pieprasījumu izsludināt ārkārtas situāciju Kokneses novadā” un LLKC Aizkraukles nodaļas Kokneses novada lauku attīstības konsultantes Inetas Sproģes sagatavoto informāciju un materiāliem par lietavu rezultātā applūdušajiem lauksaimniecības kultūru sējumiem un stādījumiem Kokneses novada teritorijā , kā rezultātā vairs nav iespējams novākt šī gada ražu, tāpēc ir izveidojusies ārkārtēja situācija.

 Ņemot vērā izveidojušos situāciju, Kokneses novada dome uzskata, ka ir pamats lūgt izsludināt ārkārtējo situāciju Kokneses novadā.

 Pamatojoties uz Latvijas Republikas likuma “Par ārkārtējo situāciju un izņēmuma stāvokli “4.panta otro daļu, 6.panta pirmās daļas 3.punktu, kurā teikts , ka pašvaldības dome var lūgt izsludināt ārkārtējo situāciju un iepriekš minētā Likuma 5.panta pirmās daļas nosacījumiem par to, ka ārkārtējo situāciju izsludina Latvijas Republikas Ministru kabinets uz noteiktu laiku , bet ne ilgāk par trim mēnešiem, atklāti balsojot, PAR-9 (Pēteris Keišs, Henriks Ločmelis, Ivars Māliņš, Edgars Mikāls, Māris Reinbergs, Gita Rūtiņa, Valdis Silovs, Dainis Vingris, Ziedonis Vilde ),PRET-nav, ATTURAS-nav, Ilgonis Grunšteins, Aigars Kalniņš, Dāvis Kalniņš, Jānis Krūmiņš balsojumā nepiedalās, Kokneses novada dome NOLEMJ:

1.Lūgt Latvijas Republikas Ministru kabinetu izsludināt ārkārtējo situāciju Kokneses novada pašvaldības administratīvajā teritorijā, izdarot grozījumus Ministru kabineta 2017.gada 29.augusta rīkojumā Nr.455 “Par ārkārtējās situācijas izsludināšanu” un papildināt rīkojuma pirmo punktu, iekļaujot tajā Kokneses novadu.

Sēde slēgta plkst.16.23

Sēdes vadītājs,

domes priekšsēdētājs (*personiskais paraksts) 20.09.2017.* D.Vingris

Protokolists,

domes sekretāre (*personiskais paraksts) 20.09.2017* Dz.Krišāne